Φεστιβάλ Αντίβαρο: Η παράσταση «Ο εχθρός της τάξης» από το 1ο ΕΠΑΛ Ρεθύμνου
2025-05-10 21:30 (Europe/Athens) | Θέατρο Αντίβαρο, Κριτοβουλίδου 15, Ρέθυμνο, Ρεθύμνου, 74100, Greece
Η θεατρική ομάδα του 1ου ΕΠΑΛ Ρεθύμνου παρουσιάζει μια παράσταση βασισμένη στο έργο του Νάιτζελ Ουίλιαμς, “Ο εχθρός της τάξης”, που αν και γράφτηκε για ένα παρακμιακό σχολείο του Λονδίνου στα τέλη της δεκαετίας του ’70, εμείς νιώσαμε πως μιλάει για το δικό μας σχολείο σήμερα.
Οδηγός μας σε αυτό το ταξίδι η μετάφραση του Αλέξη Καλοφωλιά και η σύγχρονη ανάγνωση της Γεωργίας Μαυραγάνη για την εφηβική σκηνή του Εθνικού Θεάτρου
το 2021. Το κείμενο της παράστασης του Εθνικού το γνωρίσαμε χάρη στην Διαδικτυακή
λέσχη ανάγνωσης του Δικτύου για το Θέατρο στην Εκπαίδευση και το προσαρμόσαμε στην
δική μας πραγματικότητα.
Μια “ξεχασμένη” σχολική αίθουσα, 11 μαθητές και μαθήτριες περιμένουν κάποιον καθηγητή να τους κάνει μάθημα. Κανείς, ωστόσο, δεν δέχεται να μπει στην τάξη τους. Είναι τα “μαύρα” πρόβατα του σχολείου, οι επαναστάτες, οι αμφισβητίες των πάντων, οι αντιρρησίες… Θύτες και την ίδια στιγμή θύματα.Τότε αποφασίζουν να γίνουν οι ίδιοι καθηγητές και καθηγήτριες του εαυτού τους, βγάζοντας στο φως τη βιωμένη τους γνώση και ταυτόχρονα όλες τις ανησυχίες, όλες τις ανομολόγητες σκέψεις, τις ανασφάλειες και τους φόβους τους.
Είναι τελικά όντως “αγρίμια”, “ανεπίδεκτοι”, “τελειωμένοι”, ή μήπως είναι έφηβοι που θέλουν να ενδιαφερθούν, θέλουν να μάθουν, αναζητούν κάποιον ή κάποια που θα τους εμπνεύσει και δεν συμβιβάζονται με τίποτα λιγότερο. Επαναστατούν ενάντια στην αδιαφορία και την προσκόλληση στην εκπαίδευση και όχι στην παιδεία. Περιμένουν…
Μια εφηβική κραυγή που θέτει όλους μας προ των ευθυνών μας. Μια ευκαιρία να ακούσουμε τις ιστορίες αυτών των παιδιών, να μπούμε για λίγο στην θέση τους και να αναρωτηθούμε “ποιός είναι τελικά ο εχθρός της τάξης;”
Συστήνεται για θεατές άνω των 12 ετών.
Παίζουν οι μαθητές και οι μαθήτριες:
Άλβι: Αβντίαϊ Διονύσης
Τζακ / Διευθυντής: Αργβλιάνι Γιώργος
Γιάννης: Δουλγεράκη Αγγελική
Μάχη: Δρουδάκη Σταυρούλα
Αριάδνη: Λαδάκη Χριστίνα
Μαξ: Μαρκουλιδάκη Μαρία
Σούλα: Μιχελιδάκη Χρύσα
Σνάιντερ: Μπεχαράι Οδυσσέας
Δάφνη: Περιστεράκη Ιωάννα
Τζο: Πλυμάκη Κωνσταντίνα
Μαριλένα: Στριλιγκά Ελένη
Συντονισμός ομάδας: οι καθηγήτριες Βασιλειάδου Αναστασία και Σκαμνάκη Μαρία με την
πολύτιμη βοήθεια της Γιασεμίδου Κωνσταντίνας.
Θέατρο Αντίβαρο
Κριτοβουλίδου 15, Παλιά πόλη – Ρέθυμνο
10 Μαΐου 2025
Έναρξη 21:30

«Γιορτή της Μητέρας» στο Πάρκο του 7ου Δημοτικού Σχολείου
2025-05-11 11:00 - 20:00 | 7ο Δημοτικό Σχολείο Ρεθύμνου, Αποστολάκη 6, Ρέθυμνο, Ρεθύμνου, 74100, Ελλάδα
Το 7ο Δημοτικό Σχολείο Ρεθύμνου και το 8ο Νηπιαγωγείο, με τη στήριξη της Περιφέρειας Κρήτης και του Δήμου Ρεθύμνου, ετοιμάζουν ένα διήμερο γεμάτο μουσική, χορό, δημιουργικά εργαστήρια και παιδικά χαμόγελα!
Από παραστάσεις και τραγούδια μέχρι αργεντίνικο τάγκο, fireshow και συναυλίες, μικροί και μεγάλοι ενώνουν δυνάμεις για να τιμήσουν τη μητέρα με αγάπη και φαντασία.
Παράλληλες δράσεις, face painting, bazaar, κατασκευές και πολλά ακόμα περιμένουν όλη την οικογένεια σε μια γιορτή που δεν πρέπει να χάσετε!
Σάββατο 10 & Κυριακή 11 Μαΐου 2025
7ο Δημοτικό Σχολείο Ρεθύμνου

Φεστιβάλ Αντίβαρο: Η παράσταση «Ο εχθρός της τάξης» από το 1ο ΕΠΑΛ Ρεθύμνου
2025-05-11 21:00 | Θέατρο Αντίβαρο, Κριτοβουλίδου 15, Ρέθυμνο, Ρεθύμνου, 74100, Greece
Η θεατρική ομάδα του 1ου ΕΠΑΛ Ρεθύμνου παρουσιάζει μια παράσταση βασισμένη στο έργο του Νάιτζελ Ουίλιαμς, “Ο εχθρός της τάξης”, που αν και γράφτηκε για ένα παρακμιακό σχολείο του Λονδίνου στα τέλη της δεκαετίας του ’70, εμείς νιώσαμε πως μιλάει για το δικό μας σχολείο σήμερα.
Οδηγός μας σε αυτό το ταξίδι η μετάφραση του Αλέξη Καλοφωλιά και η σύγχρονη ανάγνωση της Γεωργίας Μαυραγάνη για την εφηβική σκηνή του Εθνικού Θεάτρου
το 2021. Το κείμενο της παράστασης του Εθνικού το γνωρίσαμε χάρη στην Διαδικτυακή
λέσχη ανάγνωσης του Δικτύου για το Θέατρο στην Εκπαίδευση και το προσαρμόσαμε στην
δική μας πραγματικότητα.
Μια “ξεχασμένη” σχολική αίθουσα, 11 μαθητές και μαθήτριες περιμένουν κάποιον καθηγητή να τους κάνει μάθημα. Κανείς, ωστόσο, δεν δέχεται να μπει στην τάξη τους. Είναι τα “μαύρα” πρόβατα του σχολείου, οι επαναστάτες, οι αμφισβητίες των πάντων, οι αντιρρησίες… Θύτες και την ίδια στιγμή θύματα.Τότε αποφασίζουν να γίνουν οι ίδιοι καθηγητές και καθηγήτριες του εαυτού τους, βγάζοντας στο φως τη βιωμένη τους γνώση και ταυτόχρονα όλες τις ανησυχίες, όλες τις ανομολόγητες σκέψεις, τις ανασφάλειες και τους φόβους τους.
Είναι τελικά όντως “αγρίμια”, “ανεπίδεκτοι”, “τελειωμένοι”, ή μήπως είναι έφηβοι που θέλουν να ενδιαφερθούν, θέλουν να μάθουν, αναζητούν κάποιον ή κάποια που θα τους εμπνεύσει και δεν συμβιβάζονται με τίποτα λιγότερο. Επαναστατούν ενάντια στην αδιαφορία και την προσκόλληση στην εκπαίδευση και όχι στην παιδεία. Περιμένουν…
Μια εφηβική κραυγή που θέτει όλους μας προ των ευθυνών μας. Μια ευκαιρία να ακούσουμε τις ιστορίες αυτών των παιδιών, να μπούμε για λίγο στην θέση τους και να αναρωτηθούμε “ποιός είναι τελικά ο εχθρός της τάξης;”
Συστήνεται για θεατές άνω των 12 ετών.
Παίζουν οι μαθητές και οι μαθήτριες:
Άλβι: Αβντίαϊ Διονύσης
Τζακ / Διευθυντής: Αργβλιάνι Γιώργος
Γιάννης: Δουλγεράκη Αγγελική
Μάχη: Δρουδάκη Σταυρούλα
Αριάδνη: Λαδάκη Χριστίνα
Μαξ: Μαρκουλιδάκη Μαρία
Σούλα: Μιχελιδάκη Χρύσα
Σνάιντερ: Μπεχαράι Οδυσσέας
Δάφνη: Περιστεράκη Ιωάννα
Τζο: Πλυμάκη Κωνσταντίνα
Μαριλένα: Στριλιγκά Ελένη
Συντονισμός ομάδας: οι καθηγήτριες Βασιλειάδου Αναστασία και Σκαμνάκη Μαρία με την
πολύτιμη βοήθεια της Γιασεμίδου Κωνσταντίνας.
Θέατρο Αντίβαρο
Κριτοβουλίδου 15, Παλιά πόλη – Ρέθυμνο
11 Μαΐου 2025
Έναρξη 21:00

«Έγινε ένα μπέρδεμα»: Stand up comedy με τον Στέλιο Ανδρεαδάκη στο The Garage Theatre
2025-05-14 21:00 | The Garage, Δημοκρατίας 53, Rethymno, Rethymno, Ρεθύμνου, 74132, Greece
Το The Garage Theatre φιλοξενεί με μεγάλη χαρά την παράσταση Stand Up Comedy του Στέλιου Ανδρεαδάκη.
Την Τετάρτη 14 Μαΐου στις 21.00.
Μπερδέματα της ζωής, μπερδέματα στη δουλειά, μπερδέματα με αλκοόλ (τεκίλα, ουίσκι, βενζίνα)!
Θα μπορούσαν να είναι τα Κρητικά μια ξένη γλώσσα;
Πρέπει το σεξ να απαγορεύεται από μια ηλικία και μετά;
Γιατί απέτυχε ο κουμμουνισμός;
Πόσο υπερεκτιμημένα είναι τα χέρια στη ζωή μας; Τι θα γινόταν αν ο άνθρωπος ήταν τετράποδο;
Ο Στέλιος Ανδρεαδάκης ασχολείται με το stand up comedy από το 2017. Τον 7/2017 ήταν συνιδρυτής των S.U.C.C.- STAND UP CRETAN COMEDIANS, ενός Συνεταιρισμού Κωμικών στην Κρήτη, ο οποίος φτιάχτηκε για τον κλασικό λόγο που φτιάχνονται οι συνεταιρισμοί στην Κρήτη… για την επιδότηση!
Συμμετείχε στο πρώτο Φεστιβάλ Κωμωδίας το 2019, στο δεύτερο Φεστιβάλ Κωμωδίας Κρήτης το 2021,το οποίο αποτέλεσε μεγάλο άνοιγμα για το stand up στην Κρήτη, αλλά και στο τρίτο Φεστιβάλ Κωμωδίας Κρήτης το 2022 από το οποίο ακόμα χρωστάει λεφτά σαν διοργάνωση… Από τον Μάρτιο του 2022, συμμετείχε στην παράσταση “Πώς να μεγαλώσετε ένα Κοπέλι” με τους Βαγγέλη Χατζηδάκη aka Phat comicz και τον αξιαγάπητο αμήχανο Δημήτρη Χοντίδη.
Εισιτήρια: more.com
Γενική είσοδος: 10 ευρώ – προπώληση: 8 ευρώ
Πληροφορίες: 6932492752
The Garage Theatre, Δημοκρατίας 53, Ρέθυμνο (απέναντι από το Μηχανολογικό)

Η θεατρική παράσταση «o tempora o mores» από την Θεατρική ομάδα «Απόδραση»
2025-05-14 21:00 | Ελληνικό Μεσογειακό Πανεπιστήμιο (Ρέθυμνο), Εμμανουήλ Δασκαλάκη 4, Ρέθυμνο, Ρεθύμνου, 74100, Ελλάδα
Η θεατρική ομάδα «απόδραση» του Πολιτιστικού Συλλόγου Ρεθύμνου παρουσιάζει την παράσταση “O TEMPORA O MORES” πού πραγματεύεται το καυτό πρόβλημα των κοινωνικών ανισοτήτων και διακρίσεων, στην Ελλάδα και τον κόσμο διαχρονικά.
Την Τετάρτη 14 Μαΐου στις 21.00 στο αμφιθέατρο ΕΛ.ΜΕ.ΠΑ Περιβολίων (πρώην Τ.Ε.Ι)
Τριανταπέντε ερασιτέχνες ηθοποιοί καταθέτουν την ψυχή τους όπως κάνουν πάντα και βάζουν ένα λιθαράκι στην προσπάθεια, αφύπνισης, προβληματισμού και εγρήγορσης τού κοινού, ώστε κάποια στιγμή να εξαλειφτεί αυτό το φαινόμενο…
Τα κείμενα της παράστασης υπογράφουν ο Απόστολος Κουγιτάκης και η Εύα Παρακεντάκη.
Κοστούμια-γενική επιμέλεια Λιάνα Σχοινά
Φώτα – Ήχος-κονσόλα Στέλιος Πιοτογιαννάκης- Μαίρη Σπύρου
Επεξεργασία μουσικής Νίκος Ζάνης
Αφίσα Στέλιος Καλογεράκης
Τραγούδι «στις ράγες» – στίχοι Απόστολος Κουγιτάκης
Mουσική-τραγούδι CRYSTALEX
Σκηνοθεσία –μουσική επιμέλεια-κίνηση-σκηνικά: Απόστολος Κουγιτάκης
Σαξόφωνο παίζει ο ΔΗΜΗΤΡΗΣ
Διοργάνωση Περιφέρεια Κρήτης – Περιφερειακή Ενότητα Ρεθύμνου

Φεστιβάλ Αντίβαρο: «Ο Κύκλος με την Κιμωλία» από την Ομάδα «Αντίβαρο»
2025-05-17 21:00, 2025-05-18 21:00 | Θέατρο Αντίβαρο, Κριτοβουλίδου 15, Ρέθυμνο, Ρεθύμνου, 74100, Greece
Το έργο «Ο Κύκλος με την Κιμωλία» για δύο ακόμα παραστάσεις στο 10ο Φεστιβάλ Αντίβαρο.
Ο περίφημος μύθος της «Σολομώντειας λύσης» ζωντανεύει στο θέατρο της οδού Κριτοβουλίδου σε μια παράσταση όπου συμμετέχουν 17 ηθοποιοί: Άγγελος Αλογδιανάκης, Αντώνης Βαμιεδάκης, Νίκος Βαράκης, Μαρία Βασιλειάδου, Γιάννης Βιτώρος, Ξανθίπη Νικολάου, Ανθή Παπαδάκη, Χρήστος Παππάς, Μαρκέλλα Πετρογιαννάκη, Ειρήνη Ποιμενίδου, Ασπασία Ρομπόλα, Μανόλης Σηφογιωργάκης, Αφροδίτη Σιαφάκα, Θοδωρής Σπυριδάκης, Σάρα Τζορμπατζή, Μόρφω Τσαγκαράκη, Γιάννης Χατζηβασιλείου, Λεμονιά Χρυσανθίδου.

Η παράσταση είναι η δεύτερη παραγωγή του σωματείου Αντίβαρο που οργανώνει το ομώνυμο Φεστιβάλ και η μεγάλη συμμετοχή ηθοποιών στη σκηνή του σχετίζεται με τον εορτασμό των 10 χρόνων της διοργάνωσης. Από την άλλη βέβαια, απηχεί και τη φιλοσοφία της ομάδας που προσπαθεί να δώσει ευκαιρία έκφρασης σε οποιονδήποτε θέλει να δοκιμάσει τις δυνάμεις του, και μάλιστα χωρίς την παραμικρή οικονομική επιβάρυνση.
Τα σκηνικά και κοστούμια της παράστασης είναι της Κάλλης Καραδάκη, τα τραγούδια είναι γραμμένα από την Τίνα Τσιμπίδη, οι φωτισμοί είναι του Μιχάλη Ξηραδάκη, η σκηνοθεσία του Μανώλη Σειραγάκη.

Η παράσταση θα παιχτεί το Σάββατο 17 και την Κυριακή 18 Μαΐου στις 9μμ. Το εισιτήριο κοστίζει 10 Ευρώ (8 ευρώ μειωμένο) και το τηλέφωνο κρατήσεων είναι το 6988399325.

Η παράσταση «Πάνω στο Χώμα το Δικό σας λέμε το Όνομά μας» από την θεατρική ομάδα Α.Ψ.Ε.Ν.Τ.Η
2025-05-18 21:00 | Ελληνικό Μεσογειακό Πανεπιστήμιο (Ρέθυμνο), Εμμανουήλ Δασκαλάκη 4, Ρέθυμνο, Ρεθύμνου, 74100, Ελλάδα
Η θεατρική ομάδα Α.Ψ.Ε.Ν.Τ.Η (Από Ψυχής Εθελοντής Νέος τώρα Ηθοποιός) του Συλλόγου Οικογενειών και Φίλων για την Ψυχική Υγεία (Σ.Ο.Φ.Ψ.Υ) Ρεθύμνου υπό την αιγίδα της Ιεράς Μητροπόλεως Ρεθύμνου και Αυλοποτάμου, παρουσιάζει το έργο «Πάνω στο Χώμα το Δικό σας λέμε το Όνομά μας»
Οι πράξεις αυτοθυσίας και θυσίας μπορεί να είναι αθόρυβες, καθημερινές αλλά και μεγαλειώδεις και ηρωικές υπηρετώντας ένα «ιδανικό». Οι έννοιες της ανιδιοτελούς μαρτυρικής θυσίας/ αυτοθυσίας βρίσκονταν μεταξύ άλλων και στο επίκεντρο πληθώρας εξαιρετικών, ποιοτικών, τιμητικών εκδηλώσεων και δράσεων οι οποίες πραγματοποιηθήκαν το έτος 2024 με αφορμή τη συμπλήρωση των 200 ετών από τη τελείωση των εν Ρεθύμνη Αγίων Τεσσάρων Νεομαρτύρων, Μανουήλ, Αγγελή, Γεωργίου και Νικολάου.
Ο Σύλλογος Οικογενειών και Φίλων για την Ψυχική Υγεία (Σ.Ο.Φ.Ψ.Υ.) Ρεθύμνου στην κατεύθυνση αυτή, μετά από πρόταση της Ιεράς Μητροπόλεως Ρεθύμνης και Αυλοποτάμου, παρουσιάζει την Κυριακή 18 Μαΐου 2025 δια των μελών της Θεατρικής Ομάδας «Α.Ψ.Ε.Ν.Τ.Η.» (Από Ψυχής Εθελοντής Νέος Τώρα Ηθοποιός) την ποιητική παράσταση με τίτλο «Πάνω στο Χώμα το Δικό σας λέμε το Όνομά μας» αξιοποιώντας τη δύναμη ποιητικών κειμένων της ελληνικής και παγκόσμιας λογοτεχνίας και της ανθρώπινης ψυχής, μέσω της εκφοράς του λόγου, της μουσικής και της γλώσσας του σώματος.
Την παράσταση σκηνοθετεί ο δάσκαλος της Θεατρικής Ομάδας «Α.Ψ.Ε.Ν.Τ.Η.», σκηνοθέτης -ηθοποιός, Βαγγέλης Λιοδάκης.
Ο Σ.Ο.Φ.Ψ.Υ. Ρεθύμνου, ευχαριστεί θερμά την Ιερά Μητρόπολη Ρεθύμνης και Αυλοποτάμου, για την ευγενική υποστήριξή της και την ευκαιρία που δίνει στο Σύλλογo να κοινωνήσει μέσα από την εκδήλωση αυτή, τους σκοπούς και στόχους του. Η συνεχής και αδιάλειπτη παρουσία του Συλλόγου στην κοινωνική και πολιτισμική ζωή του τόπου μας, έχει ως στόχο να αναδείξει τα προβλήματα που αντιμετωπίζουν οι λήπτες/τριες υπηρεσιών ψυχικής υγείας και οι οικογένειές τους, συνάμα με την προσφορά στο κοινό αξιόλογων δράσεων τέχνης και πολιτισμού.
Κυριακή 18 Μαΐου 2025
Ώρα⁚ 21.00 Αμφιθέατρο ΕΛΜΕΠΑ (Πρώην ΤΕΙ) Περιβόλια
ΕΙΣΟΔΟΣ ΕΛΕΥΘΕΡΗ
Συντελεστές παράστασης:
ΣΚΗΝΟΘΕΤΗΣ: Βαγγέλης Λιοδάκης
ΜΟΥΣΙΚΗ: Μανώλης Ανδρέου
ΕΠΙΜΕΛΕΙΑ ΚΙΝΗΣΗΣ: Ανδρομάχη Βαρσάμη
ΚΟΣΤΟΥΜΙΑ: Κάλλη Καραδάκη
ΒΟΗΘΟΣ ΣΚΗΝΟΘΕΤΗ⁚ Γεωργία Χαιρετάκη
ΕΠΙΜΕΛΕΙΑ ΦΩΤΙΣΜΟΥ: Βαγγέλης Λιοδάκης
ΦΩΤΟΓΡΑΦΙΕΣ: Βούλα Φιλιππάκη
ΣΧΕΔΙΑΣΜΟΣ ΑΦΙΣΑΣ: Όλγα Κουνάδη(Καραγιαννάκη Γραφικές Τέχνες)
ΧΕΙΡΙΣΜΟΣ ΦΩΤΙΣΜΟΥ/ΗΧΟΥ: Γιάννης Ορφανός
ΕΠΕΞΕΡΓΑΣΙΑ VIDEO⁚ Μανώλης Ανδρέου
ΕΚΤΥΠΩΣΕΙΣ: Καραγιαννάκη Γραφικές Τέχνες
Εμφανίζονται με αλφαβητική σειρά⁚ Αρχοντάκη Αμαλία, Βανταράκη Αγάπη, Βόλακας Κώστας, Ζουρμπάκη Μαρία, Κοντογιάννη Τόνια, Κουταλά Καίτη, Κώστα Αθανασία, Μιχελουδάκη Ελένη, Παπαδογιάννης Μιχάλης, Στρατάκη Βούλα, Τζουτζουράκη Νίνα
Το κείμενο της παράστασης δημιουργήθηκε από ποιήματα και αποσπάσματα ποιημάτων των ποιητών⁚

Νικηφόρος Βρεττάκος : «Ελεγείο πάνω στον τάφο ενός μικρού αγωνιστή»
Διονύσιος Σολωμός : «Ελεύθεροι πολιορκημένοι»
Γιώργος Σεφέρης : «Επί σκηνής» «Ο Στράτης ο θαλασσινός ανάμεσα στους αγάπανθους», «Ο κ. Στράτης Θαλασσινός περιγράφει έναν άνθρωπο»
Κώστας Βάρναλης : «Η μάνα του Χριστού», «Το μοιρολόγι των δούλων», «Το μοιρολόγι της Παναγιάς»
Οδυσσέας Ελύτης : «Λακωνικόν», « Άξιον Εστί»
Πάμπλο Νερούδα : «Οι λυτρωτές (Οι ελευθερωτές)»

Τραγούδι έναρξης⁚ Στίχοι⁚ Μανώλης Ανδρέου, Ομάδα παράστασης
Μουσική⁚ Μανόλης Ανδρέου

Η Θεατρική Ομάδα του Νοσοκομείου Ρεθύμνου «Αντι-Σώματα» παρουσιάζει την κωμωδία «Toc Toc»
2025-05-22 21:00, 2025-05-23 21:00, 2025-05-24 21:00, 2025-05-25 21:00, 2025-05-26 21:00 | Ελληνικό Μεσογειακό Πανεπιστήμιο (Ρέθυμνο), Εμμανουήλ Δασκαλάκη 4, Ρέθυμνο, Ρεθύμνου, 74100, Ελλάδα
Η θεατρική ομάδα του Γενικού Νοσοκομείου Ρεθύμνου «ΑΝΤΙ-ΣΩΜΑΤΑ» επιστρέφει στη σκηνή με τη νέα της παράσταση «Toc Toc», βασισμένη στο κινηματογραφικό σενάριο του Vicente Villanueva.
Η παράσταση θα παρουσιαστεί από τις 22 έως τις 26 Μαΐου 2025 στο Αμφιθέατρο του ΕΛ.ΜΕ.ΠΑ. (πρώην ΤΕΙ) στα Περιβόλια, με ώρα έναρξης 21:00 και ελεύθερη είσοδο για το κοινό.
Μετά από έναν χρόνο θεατρικής απουσίας, οι εργαζόμενοι του νοσοκομείου, μέσα από τη συλλογική προσπάθεια και το πάθος για το θέατρο, επιστρέφουν με μια ξεκαρδιστική αλλά και βαθιά ανθρώπινη κωμωδία. Το έργο πραγματεύεται την αναμονή έξι ατόμων με ιδεοψυχαναγκαστικές διαταραχές στο ιατρείο ενός φημισμένου ψυχιάτρου. Καθώς ο γιατρός αργεί, οι ήρωες αναγκάζονται να έρθουν σε επαφή μεταξύ τους, ξετυλίγοντας προσωπικές ιστορίες, άγχη, αδυναμίες και τελικά έναν αναπάντεχο δεσμό.
Η θεατρική ομάδα «ΑΝΤΙ-ΣΩΜΑΤΑ» ιδρύθηκε από εργαζομένους του Γενικού Νοσοκομείου Ρεθύμνου και φέτος συμπληρώνει δέκα χρόνια συνεχούς παρουσίας στα πολιτιστικά δρώμενα της πόλης. Μια δεκαετία γεμάτη μεράκι, δημιουργικότητα και συλλογική έκφραση, όπου οι εργαζόμενοι του Νοσοκομείου απέδειξαν ότι η φροντίδα του ανθρώπου δεν περιορίζεται μόνο στους χώρους περίθαλψης.

Οι μαθητές του 3ου Γυμνασίου Ρεθύμνου παρουσιάζουν τις «Εκκλησιάζουσες» του Αριστοφάνη
2025-05-26 21:00 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
Η θεατρική ομάδα του 3ου Γυμνασίου Ρεθύμνου σας προσκαλεί στο έργο «ΕΚΚΛΗΣΙΑΖΟΥΣΕΣ» του Αριστοφάνη, σε διασκευή των Ευγενίας Μαραγκού και Κάρμεν Ρουγγέρη.
Τη Δευτέρα 26 Μαΐου 2025 στις 21:00 στο θέατρο Ερωφίλη στη Φορτέτζα.
Είσοδος Ελεύθερη
Η εκδήλωση τελεί υπό την αιγίδα της Περιφέρειας Κρήτης

Η παράσταση «Φουέντε Οβεχούνα» αοπό το Θεατρικό Εργαστήρι Αγιούτο
2025-05-31 21:30 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
Το «Αγιούτο» του Πέτρου Μπουσουλόπουλου έρχεται στο Ρέθυμνο με τη θεατρική παράσταση «Φουέντε Οβεχούνα» του Λόπε δε Βέγα.
ΣΑΒΒΑΤΟ 31 ΜΑΪ́ΟΥ – ώρα 21.30
ΡΕΘΥΜΝΟ – ΦΟΡΤΕΤΖΑ (θέατρο Ερωφίλη)
Το έτος 1476 σε ένα μικρό χωριό της Κόρδοβα στην Ισπανία συμβαίνουν αυτά που βλέπουμε στο θεατρικό μας έργο.
Πρόκειται για αληθινή ιστορία που δυστυχώς παραμένει επίκαιρη μέχρι και σήμερα 5,5 αιώνες μετά! Γιατί, δυστυχώς, η εξουσία μοιάζει να έχει φτιαχτεί σαν να προορίζεται να την λάβει ο άνθρωπος και να την καταχραστεί. Η ιστορία επαναλαμβάνεται, ο λαός γίνεται θύμα, υπό τον φόβο κάθε μορφής εξουσιαστή – είτε αυτός λέγεται βασιλιάς, είτε πρωθυπουργός…
Fuente Ovejuna σημαίνει «η πηγή των προβάτων». Όμως σημαίνει και κάτι βαθύτερο: αλληλεγγύη, συντροφικότητα, αγώνας για ελευθερία, ανάγκη για αξιοπρέπεια.
Αυτό ακριβώς κάνει η Φουέντε Οβεχούνα το μικρό χωριό που σηκώνει το ανάστημά του και μας δείχνει τον δρόμο.
Σκηνοθεσία: Βασίλης Ξενικάκης
Πρωτότυπη μουσική, Πιάνο: Στέλλα Πίσσα
Κιθάρα, Φωνή: Λεωνίδας Μανωλακάκης
Φωτισμοί: Μάνος Φουσταλιεράκης
Οργάνωση-Επιμέλεια: Πέτρος Μπουσουλόπουλος
Παίζουν: Αναστασία Αϊβαλιώτη ,Κρυσταλλένια Αυτζόγλου ,Μύριαμ Γαλυμιτάκη ,Τζίνα Γκούζου, Ζέτα Ζαχαριά ,Εβελίνα Καμβύση ,Χρύσα Κανάκη ,Μαργαρίτα Καντζέλη ,Στέλλα Μαρούλη, Μαρία Μυριοκεφαλιτάκη ,Ιωάννα Ξενοφώντος ,Γιασεμή-Νίκη Παπαδογιάννη,Κάλλια Παπασυμεών ,Μερόπη Πέτρη ,Στέλλα Πίσσα,Πέννυ Ράπτη ,Εμμανουέλα Σαλάι ,Στέλλα Σαντοριναίου ,Ναταλία Σίδερη ,Άννα Φαρμακά ,Ζωή Χασιώτη, Μαρία Χονδροζουμάκη
Ταμείο θεάτρου: 14€ (Γενική είσοδος) – 12€ (Φοιτητικό)
Προπώληση 12€
Πληροφορίες 6974820192
Σημεία προπώλησης Βιβλιοπωλεία «Σελίδα» (1) Μοάτσου 20 & (2) Κουντουριώτου 132

«Βάτραχοι» του Αριστοφάνη από την Αυλή των Θαυμάτων στο Ρέθυμνο
2025-06-02 19:30 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Μια μοναδική θεατρική εμπειρία υπόσχεται το Καλλιτεχνικό Εργαστήρι «Αυλή των Θαυμάτων» με την παράσταση «Βάτραχοι» του Αριστοφάνη, τη Δευτέρα 2 Ιουνίου 2025 και ώρα 19:30 στο Σπίτι του Πολιτισμού στο Ρέθυμνο.
Τη σκηνοθεσία και εμψύχωση της παράστασης υπογράφει η Φλώρα Ασουμανάκη.
Συμμετέχουν οι: Κωνσταντίνα Αντωνογιαννάκη, Μαρκέλλα Ασπρούλη, Αναστασία Δρανδάκη, Χρυσηίδα Δραγάτη, Πηνελόπη Ηλιάκη, Γιάννης Καλογεράκης, Έλενα Λουκάκη, Ευτύχης Πελαντάκης, Γιάννης Σταύρου και Ιωάννα Φουσταλιεράκη.
Η είσοδος για το κοινό είναι ελεύθερη.

«Μένουμε πάντα παιδιά»: Θεατρική παράσταση από την θεατρική ομάδα των μελών των ΚΑΠΗ Δήμου Ρεθύμνου
2025-06-05 21:00 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
Η Διεύθυνση Κοινωνικών Υπηρεσιών του Δήμου Ρεθύμνης, η Αντιδήμαρχος Κοινωνικής Πολιτικής, Δρ Άννα Ελευθεριάδου-Γκίκα και το Τμήμα Τρίτης Ηλικίας σας προσκαλούν στη θεατρική παράσταση με τίτλο: «Μένουμε πάντα παιδιά».
Μια παράσταση που ζωντανεύει επί σκηνής από την θεατρική ομάδα των μελών των ΚΑΠΗ του Δήμου Ρεθύμνου, σε σκηνοθεσία Θωμά Καντιφέ.
Πέμπτη 5 Ιουνίου 2025 | Ώρα 21:00
Θέατρο Ερωφίλη – Φορτέτζα Ρεθύμνου
Πέντε ξεχωριστά θεατρικά δρώμενα, γεμάτα χιούμορ, συγκίνηση και νοσταλγία, υμνούν τη ζωή, τη συντροφικότητα και την ανεξάντλητη παιδικότητα της ψυχής.
Η παρουσία σας θα μας τιμήσει ιδιαίτερα.

Η θεατρική συμπεριληπτική ομάδα ΑμεΑ «Ρόδα» παρουσιάζει την παράσταση «Ένα παιδί μετράει τ' άστρα»
2025-06-07 21:00 | Ατσιπόπουλο, Ατσιπόπουλο, Ατσιπόπουλο, Ρεθύμνου, 74100, Ελλάδα
Η Θεατρική συμπεριληπτική ομάδα ΑμεΑ «ΡΟΔΑ» παρουσιάζει την παράσταση “Ένα παιδί μετράει τ’ άστρα” του Μεν. Λουντέμη στο Ατσιπόπουλο Ρεθύμνου το Σάββατο 7 Ιουνίου στις 21:00, στο πλαίσιο του «A Festival – Φεστιβάλ παραστατικών τεχνών για την αναπηρία».
Η παράσταση διοργανώνεται από το Δήμο Ρεθύμνου σε συνδιοργάνωση με το Σύλλογο Γονέων Ατόμων με Αυτισμό Ρεθύμνου και τελείται με την υποστήριξη του Δήμου Ηρακλείου.
Το βιβλίο που έχει μεγαλώσει γενιές και γενιές εφήβων στην Ελλάδα, παρουσιάζεται στην σκηνή από τα μέλη της ομάδας σε μορφή δραματοποιημένης αφήγησης. Ο κεντρικός ήρωας, ο Μέλιος, αγωνίζεται κόντρα σε όλα τα τείχη που του υψώνει η κοινωνία της εποχής του, προκειμένου να αποκτήσει γνώση, να γνωρίσει τον κόσμο και να σπάσει κοινωνικά στερεότυπα και ταμπού.
Η Θεατρική συμπεριληπτική ομάδα ΑμεΑ “ΡΟΔΑ” εδώ και τρία χρόνια ταξιδεύει σε θεατρικούς δρόμους, δίνοντας τη δυνατότητα στα μέλη της να επικοινωνήσουν και να εκφραστούν μέσα από την Τέχνη του Θεάτρου. Η παράσταση “Ένα παιδί μετράει τ’ άστρα” είναι η πρώτη της συνομιλία με το θεατρικό κοινό και έχει αποσπάσει θετικά σχόλια κάθε φορά που έχει παρουσιαστεί.
Σας περιμένουμε για να ξανανιώσουμε παιδιά και να μετρήσουμε τ’ άστρα μαζί.
Διασκευή – Θεατρική διδασκαλία: Κωνσταντίνα Πάλλη
Υποστήριξη και οργάνωση παραγωγής: Έφη Πασπαλάκη
Mουσική: Χάρης Μανουσάκης
Το τραγούδι “Η θάλασσα” ερμηνεύει η Εμμανουέλα Νινιράκη
Επιμέλεια κομμώσεων και μακιγιάζ: Ευα Κοκαράκη
Ο ζωγραφικός πίνακας φιλοτεχνήθηκε από την εικαστικό Ειρήνη Κλαρνέτατζη
Σχεδιασμός λογότυπου: Ραφαήλ Μίγκλης
Παίζουν με αλφαβητική σειρά: Μαρία Βαϊλάκη, Νίκος Γαστεράτος, Βιβή Ηλιάκη, Γιώργος Ηλιάκης, Γιώργος Ιερωνυμάκης, Μαρία Καλλέργη, Μανώλης Καρπαθιωτάκης, Ειρήνη Κλαρνέτατζη, Παρίσης Λαζαρίδης, Ραφαήλ Μακρυγιαννάκης, Φιλοθέη Μαρτιμιανάκη, Μαριάννα Μπαλτζάκη, Μαρία Νανοπούλου, Γεωργία Ξημεράκη, Γιώργος Παναγιωτάκης, Νίκη Παπαδημητρίου, Εμμανουέλα Πατσουράκη, Στέλιος Σαβοϋδάκης, Γαρυφαλλιά Σεληνιωτάκη, Μαρίνα Σπυριδάκη, Ειρήνη Σταυρακάκη, Έλενα Στρατήγη, Στέφανος Σφακιανάκης, Κωνσταντίνος Τσαγκατάκης, Αγγέλα Σπιθάκη Τσικριτσάκη, Μανώλης Χουρδάκης.
Εμψυχωτές: Γιώργος Τσικριτσάκης, Αλέξανδρος Τσαούσης.

Την παράσταση ΕΙΡΗΝΗ του Αριστοφάνη θα παρουσιάσει η Θεατρική Ομάδα ΑμεΑ ΑΝΤΙΗΡΩΕΣ με τη Θεατρική Ομάδα του 1ου ΕΠΑΛ Ρεθύμνου
2025-06-11 21:30 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
Τετάρτη 11 και Πέμπτη 12 Ιουνίου 2025
Χώρος: Θέατρο Ερωφίλη – Φορτέτσα
Ωρα: 21.30
Η μεικτή θεατρική ομάδα Αντιήρωες, του Συλλόγου Γονέων και Φίλων Ατόμων με Αυτισμό, παρουσιάζει τη νέα της θεατρική παραγωγή. Αυτή τη χρονιά συμπράττει με την θεατρική ομάδα του 1ου ΕΠΑΛ Ρεθύμνου και δημιουργούν ένα σύγχρονο αριστοφανικό σύμπαν.
“Έμπνευση και οδηγός αποτέλεσε η μεταφορά του Δημοσθένη Παπαμάρκου σε libretto, για την μουσικοθεατρική παράσταση Ειρήνη, του Νίκου Κυπουργού. Η ευρηματικότητα και η προσέγγιση τους, μας αποκάλυψε μια σύγχρονη ανάγνωση των σημαινόντων και νύξεων του αριστοφανικού έργου, που αφορά ταυτόχρονα το παρόν μας και το ειδικό πλαίσιο μέσα στο οποίο ζούμε και δημιουργούμε.
Ο αριστοφανικός λόγος, αιχμηρός, εύστοχος, σαρκαστικός, ποιητικός και απελευθερωμένος από καθωσπρεπισμούς, μας φανερώνει πώς το κωμικό βρίσκεται μέσα στο τραγικό, πώς το ατομικό γίνεται συλλογικό και πώς η κατάκτηση μεγάλων Ιδεών περνάει μέσα από τις μικρές ασήμαντες καθημερινές μας Ιστορίες.
Με σεβασμό προς το κείμενο του Δ. Παμαμάρκου, κρατήσαμε όλα εκείνα τα στοιχεία που χαρακτηρίζουν τη μεταφορά του κειμένου τού, προσαρμόζοντάς το στις δικές μας ανάγκες και ιδιαίτερες ικανότητες. Περιορίσαμε στοιχεία που δεν συνάδουν με τη σύνθεση της ομάδας μας και με εμβόλιμες προσθήκες που δημιουργήθηκαν από την ομάδα, συνδέουν με αμεσότητα την προσωπική τους αντίληψη με την έννοιας της Ειρήνης, της κοινής προσπάθειας και την αξία της αποδοχής κάθε ανθρώπου.
Ταυτότητα παράστασης
Ειρήνη του Αριστοφάνη
11 και 12 Ιουνίου 2024, στις 21:30 μ.μ.
Θέατρο Ερωφίλη, Φορτέτζα
Είσοδος ελεύθερη.
Συντελεστές:
Βασισμένο στην μεταφορά του Δημοσθένη Παπαμάρκου και του Νίκου Κηπουργού
Προσαρμογή – προσθήκη κειμένων: Κωνσταντίνα Γιασεμίδου
Σκηνοθεσία: Κωνσταντίνα Γιασεμίδου – Γιάννης Μπλέτας
Χορογραφίες – κινησιολογία: Κωνσταντίνα Γιασεμίδου
Κινηματογράφηση – μοντάζ: Γιάννης Μπλέτας
Βοηθοί σκηνοθεσίας: Αναστασία Βασιλειάδου, Μαρία Σκαμνάκη
Σύνθεση πρωτότυπης μουσικής και ζωντανής εκτέλεσης επί σκηνής: Κρουστά παιζουν ζωντανά επι σκηνής συμμετέχοντες του προγράμματος “Η Τέχνη του Ρυθμού στην Εκπαίδευση-Μουσικη στην Κοινότητα”
Επιμέλεια σκηνικών και κουστουμιών: Κωνσταντίνα Γιασεμίδου – Γιάννης Μπλέτας
Χώρος φιλοξενίας προβών: Χώρος πολιτισμού “Σημείο”.
Παραγωγή: Σύλλογος Γονέων και Φίλων Ατόμων με Αυτισμό
Διεύθυνση Παραγωγής: Ειρήνη Κλάδου
Οργάνωση Παραγωγής: Παύλος Μελισσινός
Επικοινωνία – Δημόσιες σχέσεις : Ειρήνη Κλάδου, Γαβριήλ Τσουντάνης- INTERBRAIN
Κουστούμια: Εθνική Λυρική Σκηνή
Συμμετέχουν αλφαβητικά οι ηθοποιοί: Γιώργος Αργβλιάνι, Πηνελόπη Βαμιεδάκη, Αναστασία Βασιλειάδου , Στέλιος Βουρβαχάκης, Οδυσσέας Γασπαράκης, Μαρία Δραμιτινού, Ειρήνη Κλάδου, Στελλίτσα Λαγουδάκη, Παναγιώτης Λύκος, Φίλιππος Μαυροματάκης, Ίρις Μπιρλιράκη, Χρύσα Μιχελιδάκη, Ειρήνη Ντουμπάρλα,, Κώστας Μίσα, Στελλιάννα Παπαδάκη, Κώστας Παπαδάκης, Δέσποινα Πετσαγκουράκη, Αργυρώ Πισκοπάκη, Άγγελος Πονηρός, Νεκταρία Μαρία Ρηγινιώτη, Μαρία Σκαμνάκη, Λευτέρης Σκλαβάκης, Μανώλης Σταυρουλάκης, Ραφαέλα Φραγκιαδάκη, Ανδρέας Χρυσός.
Τα κοστούμια της παράστασης είναι παραχώρηση του Βεστιαρίου της Εθνικής Λυρικής Σκηνής.
Ευχαριστούμε θερμά τον Δημοσθένη Παπαμάρκο για την παραχώρηση των πνευματικών δικαιωμάτων του κειμένου
Η παραχώρηση για τα πνευματικά δικαιώματα της μεταφοράς του κειμένου της Ειρήνης του Αριστοφάνη, έγινε από τον Δημοσθένη Παπαμάρκο, σε μουσική – ενορχήστρωση του Νίκου Κυπουργού, για την παράσταση του Εθνικού Θεάτρου στο Φεστιβάλ Αθηνών_ Επιδαύρου το 2016.
Ευχαριστούμε τους : Αθήνα Βερυκάκη, Χρυσούλα Σκεπετζή , Σοφία Καλημέρη , Γεωργία Ανυφαντάκη, Δέσποινα Ανυφαντάκη, Γιώργο Κουμεντακη, Μάρα Δανδόλου, Αντωνία Πιοτογιαννάκη και όσους ακόμα βοήθησαν και βοηθούν με οποιονδήποτε τρόπο.

Το Βρεφικό Θέατρο Συννεφάκι παρουσιάζει την παράσταση «Σταγόνα»
2025-06-15 12:00 | Συνεταιρισμός Τζεπέτο, Κατεχάκη, Ρέθυμνο, Ρεθύμνου, 74100, Ελλάδα
ΣΤΑΓΟΝΑ: Βρεφικό Θέατρο Συννεφάκι
Για βρέφη από 0 μηνών έως νήπια 4 ετών
Ρέθυμνο – Τεχνοχώρος Τζεπέτο
Κυριακή 15 Ιουνίου στις 12:00
Το βρεφικό θέατρο Συννεφάκι παρουσιάζει τη νέα του βρεφική παράσταση “Σταγόνα”. Μια παράσταση για βρέφη και νήπια από 0-4 ετών.
Ένα παιχνίδι στην μπανιέρα καταλήγει στην αναζήτηση της ευτυχίας.
Στη σταγόνα αρέσει να κολυμπάει στα αλμυρά νερά της θάλασσας,
καθώς και να λερώνεται στις λάσπες της πόλης.
Της αρέσει να τρέχει στα σύννεφα, αλλά μερικές φορές στέκεται απλά ακούνητη και παρατηρεί.
Η σταγόνα είναι η ευτυχία που όλοι ψάχνουμε και κυνηγάμε.
Άλλοτε μικρή, άλλοτε μεγάλη, διαφορετική για τον καθένα.
Η αναζήτηση της σταγόνας γίνεται η αφορμή για ένα χαρούμενο παιχνίδι.
Η Σταγόνα είναι μια παράσταση κίνησης, εικόνων και αντικειμένων. Μια παράσταση έκφρασης συναισθημάτων που θα συνεπάρει τα μικρά παιδιά με τα χρώματα και τους ήχους της και θα θυμίσει στους μεγάλους πως η ευτυχία είναι παντού αρκεί να σταματήσουν να την ψάχνουν.
Διάρκεια παράστασης: 35′ λεπτά
Τιμή εισιτηρίου 7 ευρώ
Παίζουν οι ηθοποιοί: Ειρήνη Μαμάση, Αλεξάνδρα Παρασκευοπούλου
Απαραίτητη η κράτηση θέσεων
Κρατήσεις: 6945678310, 6947761326 (περιορισμένος αριθμός θεατών)
Κατεχάκη & Χειμάρρας, πεζόδρομος Φορτέτζας. Ρέθυμνο

Η παράσταση «Τρία Αληθινά Τραγούδια και ένα Ψεύτικο Παραμύθι» από το Ε.Ε.Ε.ΕΚ. Ρεθύμνου
2025-06-20 20:30 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
Μια ξεχωριστή παράσταση με τίτλο «Τρία Αληθινά Τραγούδια και ένα Ψεύτικο Παραμύθι» θα παρουσιάσει το Ε.Ε.Ε.ΕΚ. Ρεθύμνου την Παρασκευή 20 Ιουνίου 2025, στις 20:30, στο Θέατρο Ερωφίλη στη Φορτέτσα.
Συμμετέχει το 4ο Γυμνάσιο Ρεθύμνου.
Το «Ψεύτικο Παραμύθι» είναι του Γεωργίου Καλλέργη, μαντολινά και παραμυθά της Λούτρας.
Η εκδήλωση πραγματοποιείται με τη συνδιοργάνωση της Περιφέρειας Κρήτης και του Δήμου Ρεθύμνης.
Η είσοδος είναι ελεύθερη για το κοινό.

Παρουσίαση των «Μαθημάτων Θεάτρου» με το Βαγγέλη Λιοδάκη
2025-06-21 20:30 | Σημείο, Patriarchi Athinagora, Rethymno, Ρεθύμνου, 741 33, Greece
Τα «Μαθήματα Θεάτρου» με τον Βαγγέλη Λιοδάκη 2024-25 παρουσιάζουν τη φετινή τους εργασία με αποσπάσματα θεατρικών έργων ελληνικού και ξένου ρεπερτορίου, το Σάββατο 21 Ιουνίου 2025 στις 20:30, στο Χώρο Πολιτισμού “Σημείο” (Πατριάρχου Αθηναγόρα 17, Ρέθυμνο).
Η παρουσίαση περιλαμβάνει έργα των: Ευριπίδη, Τσέχωφ, Ίρβιν Σόου, Ντάριο Φο, Κωστούλας Μητροπούλου, Αλεξάνδρας Κ*
Συμμετέχουν οι Αντώνης Αντωνόπουλος, Μαρία Ζουρμπάκη, Τώνια Κοντογιάννη, Ελένη Μιχελουδάκη και Βούλα Στρατάκη
Η είσοδος είναι ελεύθερη.

«Ιστορίες ν' απορείς!»: Μια θεατρική παράσταση του Πειραματικού ΓΕ.Λ. Ρεθύμνου με την θεατρική ομάδα του Λυκείου Λινόπετρας Λεμεσού
2025-06-22 21:15 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
“Ιστορίες ν’ απορείς!”: Μια θεατρική παράσταση/ συμπαραγωγή που προέκυψε από τη συνεργασία του “Ομίλου Θεατρικής & Μουσικής Παιδείας” του Πειραματικού ΓΕ.Λ. Ρεθύμνου Π.Κ. με την θεατρική ομάδα του Λυκείου Λινόπετρας Λεμεσού της Κύπρου.
Δύο ομάδες που δούλεψαν μαζί με στόχο τη συνδημιουργία μιας κοινής θεατρικής παράστασης και την παρουσίασή της στο θεατρικό κοινό τόσο της Λεμεσού όσο και του Ρεθύμνου.
Πρόκειται για ένα σπονδυλωτό έργο βασισμένο σε μονόπρακτα και διασκευές θεατρικών έργων των: Α. Τσέχωφ, Ζ. Κοκτώ, Κ. Μουρσελά, Γ. Νεόφυτου και Ν. Σάιμον. Ένας δημιουργικός “πειραματισμός” που αποτελεί απόπειρα πολιτιστικής συνύπαρξης και αλληλεπίδρασης.
Τι κοινό, λοιπόν, μπορεί να έχει ο Κύπριος συγγραφέας Γ. Νεοφύτου, με τον Ελλαδίτη Κ. Μουρσελά, τον Ρώσο Α. Τσέχωφ , τον Αμερικανό Νήλ Σάιμον αλλά και τον Γάλλο Ζαν Κοκτώ;
Στην παράσταση «Ιστορίες ν’ απορείς…» μέσα από μονόπρακτα αλλά και αποσπάσματα έργων των τεσσάρων θεατρικών συγγραφέων, εξετάζεται σε ύφος κωμικοτραγικό, το πώς οι άνθρωποι διαχειρίζονται τις αδυναμίες τους, τις ανασφάλειές τους, την ανάγκη για αποδοχή, τον κοινωνικό έλεγχο και τον φόβο του θανάτου μέσα από ψευδαισθήσεις που καθορίζουν την ταυτότητά τους. Η ανάγκη του ανθρώπου για ψεύδος, φαντασίωση και αυταπάτη αποτελεί κυρίαρχο μέσο επιβίωσης. Είναι σίγουρα μια παράσταση που μπορεί να μας φέρει σε επαφή με τα πιο σκοτεινά αλλά και πιο εσωτερικά κομμάτια της ύπαρξής μας!
Η πρεμιέρα του έργου πραγματοποιήθηκε στο θέατρο «Ριάλτο» της Λεμεσού στις 31/3/2025.
22 Ιουνίου – Έναρξη 21:15
Θέατρο Ερωφίλη, Κάστρο Φορτέτζα
Είσοδος ελεύθερη

Θεατρική παράσταση με θέμα Κλήδονας «Μνήμες του χθες... Εικόνες του αύριο...»
2025-06-25 20:00 | Πέραμα Μυλοποτάμου, Πέραμα, Πέραμα, Ρεθύμνου, 74052, Greece
Θεατρική παράσταση με θέμα Κλήδονας «Μνήμες του χθες… Εικόνες του αύριο…».
Η θεατρική ομάδα του Κ.Α.Π.Η. Δήμου Μυλοποτάμου, αναβιώνει το έθιμο του Κλήδονα.
Πέραμα, Ανοιχτό θέατρο Περάματος
Έναρξη 20:00

Η Θεατρική Ομάδα της Μητρόπολης Ρεθύμνης παρουσιάζει το έργο «Αϊ-Γιώργης» στο θέατρο Ερωφίλη
2025-06-26 21:30 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
Το έργο «Αϊ-Γιώργης» του Γιώργη Καλογεράκη παρουσιάζει φέτος η Θεατρική Ομάδα της Ιεράς Μητροπόλεως Ρεθύμνης και Αυλοποτάμου. Το έργο ζωντανεύει επί σκηνής τον βίο, το μαρτύριο και τα θαύματα του Αγίου Γεωργίου, με έντονα θεατρικά και λυρικά στοιχεία.
Η παράσταση θα δοθεί στο θέατρο «Ερωφίλη» στη Φορτέτσα, την Πέμπτη 26 και την Παρασκευή 27 Ιουνίου 2025, στις 21:30, με ελεύθερη είσοδο για το κοινό.
Στην υποκριτική καθοδήγηση βρίσκεται ο Γιάννης Μπλέτας, ενώ τη μουσική υπογράφει ο Αντώνης Ζαχαράκης. Ο συγγραφέας Γιώργης Καλογεράκης ανέλαβε και τη διδασκαλία λόγου και τα κοστούμια, ενώ τα σκηνικά σχεδίασε ο Γιάννης Τσάβαλος και η ζωγραφική επιμέλεια έγινε από τη Νίνα Τσοτουλίδου. Την αφίσα φιλοτέχνησε ο Γιώργης Λελεδάκης και στην οργανωτική υποστήριξη είναι ο πατέρας Νικόλαος Νικηφόρος.

Τον θίασο αποτελούν οι Σήφης Καυκαλάς, Στάθης Γαγάνης, Μανόλης Τζωρτζινάκης, Αλέξανδρος Αλεξανδράκης, Ανδρέας Αποκορωνιωτάκης, Γιώργος Αποκορωνιωτάκης, Αντώνης Μαμαλάκης, Μάρκος Πελαντάκης, Μαρία Αποστολάκη, Στεφανία Καλαϊτζάκη, Ιωάννα Παναγουλάκη, Μαρία Νικολακάκη, Νίκος Τσουπάκης, Παναγιώτης Πουλής, Μποτόνης Μποτονάκης, Ειρήνη Λιοδάκη, Μαρία Αλεξανδράκη, Νίκος Σεβαστόπουλος και Μάριος Ανυφαντάκης, ενώ το φωτογραφικό υλικό της παράστασης επιμελήθηκαν οι Γιώργος Βαβουράκης, Βαγγέλης Δεσποτάκης και Κατερίνα Μαϊνόφ.

Η παράσταση «Ο Μουνής» της Λένας Κιτσοπούλου στο Θέατρο Μυθωδία
2025-06-28 21:30 - 23:00 | Θέατρο Μυθωδία, Θεατρο Μυθωδια - Γερανι Ρεθυμνου, Γεράνι, Ρεθύμνου, Ελλάδα
Ο ΜΟΥΝΗΣ* της Λένας Κιτσοπούλου
Ένα κομμωτήριο, μια χώρα, μια ιστορία
«Ο Μουνής», το έργο της Λένας Κιτσοπούλου, μετά τις sold out παραστάσεις σε Αθήνα και Πάτρα, κατεβαίνει στην Κρήτη για 3 ΜΟΝΟ παραστάσεις!
Το Σάββατο 28 Ιουνίου στο θέατρο ΜΥΘΩΔΙΑ στο Ρέθυμνο, και την Κυριακή 29 και Δευτέρα 30 Ιουνίου στο ΤΕΧΝΟΠΟΛΙΣ στο Ηράκλειο
Γλέντια, φωνές, τραγούδια, κλαρίνα και μαχαίρια, ανεκπλήρωτοι έρωτες και απραγματοποίητα όνειρα, παρελαύνουν σε ένα κομμωτήριο στην ελληνική επαρχία. Τα κουτσομπολιά πάνε κι έρχονται όπως τα ρόλεϊ στα κεφάλια των γυναικών που ανελέητα κρίνουν και κατακρίνουν τους πάντες και τα πάντα. Μια νεαρή κοπέλα – ξεφυλλίζοντας περιοδικά – ελπίζει να έρθει η μέρα που θα μπει και η ίδια σε μια σελίδα σ’ αυτό.

Στο καφενείο, άντρες με κομπολόγια στα χέρια διαδίδουν νέα κι ένα μικρό αγόρι ονειρεύεται…
Οι ζωές των άλλων μπαίνουν στο μικροσκόπιο για να ξορκίσουν αμαρτίες. Οι ανθρώπινοι χαρακτήρες σε ρόλους κωμικοτραγικούς, τόσο βίαιους όσο και τρυφερούς. Το παραμύθι του έρωτα, του θανάτου αλλά και μια βίαια δομημένη κοινωνία, μέσα από τις ζωγραφιές πάνω σ’ ένα τραπεζομάντιλο καφενείου.
Και ο Μουνής, σα σκιάχτρο σε χωράφι, στέκει εκεί, σύμβολο της ύπαρξής του, σταθερό, αινιγματικό, σιωπηλός παρατηρητής μιας κοινωνίας που ξέρει τα πάντα, αλλά δε λέει τίποτα.

ΣΥΝΤΕΛΕΣΤΕΣ
Κείμενο: Λένα Κιτσοπούλου
Σκηνοθεσία Θεατρική διασκευή: Νατάσα Παπαμιχαήλ
Σκηνικά – Κοστούμια: Βαγγέλης Ζιλέλης
Φωτισμοί: Νίκος Βούλγαρης
Πρωτότυπη μουσική σύνθεση – επιμέλεια: Βασίλης Τζαβάρας
Βοηθός σκηνοθέτη: Άννα Μακούρινα
Ερμηνεύουν (αλφαβητικά): Καλλιόπη Καραμάνη, Ηλέκτρα Κομνηνίδου, Γιώργος Ντούσης, Γιάννης Οικονομίδης, Χαρά Τσιτομενέα
ΠΛΗΡΟΦΟΡΙΕΣ:
Σάββατο 28 Ιουνίου στις 21:30 στο θέατρο ΜΥΘΩΔΙΑ στο Γεράνι Ρεθύμνου
Προπώληση more.com

«(Μ)Πλεξίματα»: Μια χοροθεατρική παράσταση για μικρούς και μεγάλους
2025-06-30 21:00 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
Η ομάδα Team Fourteen παρουσιάζει την χοροθεατρική παράσταση (Μ)ΠΛΕΞΙΜΑΤΑ βασισμένη σε μία πρωτότυπη σύλληψη με ανθρωπολογική, παιδαγωγική και αισθητική αξία, που συνδυάζει λαογραφικά, ιστορικά και μυθολογικά στοιχεία.
Οι θεατές πιάνοντας… την άκρη του νήματος θα γνωρίσουν την πρώτη ύλη δημιουργίας του, θα ταξιδέψουν μέχρι την αρχαία Αθήνα και θα έρθουν σε επαφή με τις περιπέτειες της Θεάς της πόλης, της πρώτης υφάντρας, και την σχέση της με την νεαρή Αράχνη, για να διαπιστώσουν ότι του κουβάρι της ζωής μας πλέκεται, μπλέκεται και ξεμπλέκεται δημιουργώντας αλλεπάλληλους σχηματισμούς.
Χορός, θέατρο, πρωτότυπη μουσική, κοστούμια και φωτιστικά εφέ θα διαμορφώσουν την αισθητική παλέτα του ιδιαίτερου αυτού ταξιδιού.
Σύλληψη-Σκηνοθεσία: Ανδρομάχη Σαπουντζή
Χορογραφίες: Λιάνα Γεωργοπούλου
Μουσική: Πένυ Σακελλαρίου
Με τους Μαρία Αλεξίου, Ηλιάνα Λέγγα, Βαγγέλη Λινοξυλάκη και 47 αθλήτριες της Team Fourteen!
Κυριακή 29 Ιουνίου- Δευτέρα 30 Ιουνίου στις 21.00 στο Θέατρο Ερωφίλη
Προπώληση:

Filema Kritis Σοφ.Βενιζέλου 68
Playcity Rethymno Πηγιανός Κάμπος
Cutler Rethymno Knives Αρκαδίου 36
Protasis Events Κουντουριώτου 129-131

Instagram: @team_fourteen14

Βραδιές γέλιου με το Στάθη Μονιάκη
2025-07-02 20:00 | Αγγελιανά Μυλοποτάμου, Αγγελιανά, Ρεθύμνου, Ελλάδα
Ο Στάθης Μονιάκης στα πλαίσια των φιλανθρωπικών εμφανίσεών του, με το ανεξάντλητο ταλέντο του μας χαρίζει μοναδικές στιγμές απόλαυσης.
Στο χώρο της εκδήλωσης θα διατίθεται το βιβλίο του «365 Ανέκδοτα, ένα για κάθε μέρα» τα έσοδα του οποίου θα προσφερθούν για τις ανάγκες της περιοχής.
Τετάρτη 2 Ιουλίου, Αγγελιανά
Σάββατο 26 Ιουλίου, Ορθές
Κυιρακή 27 Ιουλίου, Χώνος
Έναρξη 20:00.

Η παράσταση «Η Αλίκη στη Χώρα των Θαυμάτων» από τις «Μαγικές Σβούρες» στο Θέατρο Ερωφίλη
2025-07-02 21:00 - 22:30 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
Ο Δημήτρης Αδάμης ,ο αγαπημένος σκηνοθέτης των παιδιών , διασκευάζει τα δύο βιβλία του Λιούις Κάρολ: «Οι περιπέτειες της Αλίκης στη Χώρα των Θαυμάτων» και «Μέσα από τον Καθρέφτη και τι είδε η Αλίκη εκεί» και τα μεταφέρει στην πιο μαγική παράσταση που έχει δημιουργήσει ως τώρα για τα παιδιά.
Είναι μια παράσταση που δεν πατάει στη σκηνή αλλά πετάει πάνω από τον χώρο της λογικής , με απίστευτο χιούμορ και αυθόρμητη φαντασία οι ηθοποιοί ακολουθούν τα βήματα της Αλίκης στο πέρασμα από την παιδικότητα στον κόσμο της ενηλικίωσης.
Με αληθινή αυθεντική αφέλεια στην παράσταση ζώα και αντικείμενα μιλούν , όλα μικραίνουν και μεγαλώνουν σε ένα θεότρελο σκηνικό, με απίστευτα κοστούμια και μουσική από τους ηθοποιούς του θιάσου .
Στήνεται ένα τρελό τσάι-πάρτυ φαντασίας όπου ξετυλίγουν τις φιγούρες τους ο Άσπρος Κούνελος με τη Γάτα Τσεσάιρ , ο Καπελάς με την Κάμπια , η Κόκκινη Βασίλισσα σε ένα ξέφρενο Κροκέ, οι αστείοι Τουιντλιντάμ και Τουιντλντί, ο Χάμπτι Ντάμπτι , τα Τραπουλόχαρτα-Κηπουροί καθώς και όλα τα μαγικά πλάσματα της φαντασίας του Λιούις Κάρολ.

Η παράσταση θα σας περιμένει να σας μαγέψει ,να σας συγκινήσει και να σας χαρίσει μοναδικές στιγμές τρυφερής παιδικής αθωότητας . Η μουσική και τα τραγούδια της παράστασης προέρχονται όλα από τη Μεγάλη Βρετανία και μελωδίες και παραδοσιακά τραγούδια από την Αγγλία , τη Σκοτία μέχρι και την Ιρλανδία καθώς και τον μέγα μουσικό πλούτο των Κελτών.
Παίζουν οι ηθοποιοί ( αλφαβητικά ): Γιώργος Γκιόκας, Αντώνης Καραθανασόπουλος, , Ελένη Κονταρίνη, Μαρία Κωνσταντά, Ευσταθία Λαγιόκαπα, Οδυσσέας Πετράκης, Τάσος Ράπτης
Θέατρο Ερωφίλη, Φορτέτζα – Ρέθυμνο
Τετάρτη 2 Ιουλίου – Έναρξη 9:00 μ.μ
Η παράσταση απευθύνεται σε παιδιά κάθε ηλικίας.
Διάρκεια Παράστασης : 80 λεπτά χωρίς διάλειμμα
Ηλεκτρονική Πώληση Εισιτηρίων more.com
ΠΡΟΠΩΛΗΣΗ: ΚΙΟΣΚΙ ΠΛΑΤΕΙΑΣ 4 ΜΑΡΤΥΡΩΝ
Τιμές: ΠΡΟΠΩΛΗΣΗ: 10 ευρώ – Γενική είσοδος: 13 ευρώ
Πληροφορίες – Ομαδικές κρατήσεις: 6980-444844

Η παράσταση «Μόνος με τον Άμλετ» με τον Αιμίλιο Χειλάκη στο Θέατρο Ερωφίλη
2025-07-03 21:30 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
ΠΕΜΠΤΗ 3 ΙΟΥΛΙΟΥ 2025
Μαζί του επί σκηνής παίζει μουσική ο Δημήτρης Καμαρωτός
Ο Άμλετ επιστρέφει πιο μόνος, πιο σύγχρονος, πιο επιτακτικός από ποτέ.
Ο Αιμίλιος Χειλάκης ανεβαίνει ξανά στη σκηνή για να ερμηνεύσει τους βασικούς ρόλους του σαιξπηρικού δράματος σε μια υποβλητική παράσταση που συγκλόνισε κοινό και κριτικούς.
Το «Μόνος με τον Άμλετ», βασισμένο στον «Άμλετ» του William Shakespeare, είναι μια τολμηρή διασκευή του εμβληματικού έργου, βασισμένη στη μετάφραση του Γιώργου Χειμωνά, και επιστρέφει οχτώ χρόνια μετά το τελευταίο ανέβασμα. Σε σκηνοθεσία του Μανώλη Δούνια και του ίδιου του Αιμίλιου Χειλάκη, ξεδιπλώνει τα πάθη, τις εσωτερικές συγκρούσεις και την τραγική ειρωνεία που διατρέχει την ιστορία του Άμλετ.
Τι συμβαίνει στο έργο: Όταν ο βασιλιάς της Δανίας πεθαίνει αιφνίδια, τον θρόνο σφετερίζεται ο αδελφός του, Κλαύδιος — καταλαμβάνοντας όχι μόνο την εξουσία, αλλά και τη σύζυγο του νεκρού βασιλιά, Γερτρούδη. Η βασίλισσα και μητέρα του Άμλετ ενδίδει σε έναν βιαστικό, σχεδόν ανίερο γάμο, αφήνοντας τον γιο της βυθισμένο στο πένθος και τη σύγχυση. Η εύθραυστη ισορροπία διαλύεται όταν εμφανίζεται το Φάντασμα του βασιλιά: δεν πέθανε φυσικά, αποκαλύπτει — δολοφονήθηκε. Φονιάς ο ίδιος του ο αδελφός, με ύπουλο τρόπο και στόχο του τον θρόνο. Ο Άμλετ ορκίζεται εκδίκηση -ούτε καν ο έρωτάς του για την τρυφερή Οφηλία, δεν θα τον αποσπάσει από το σκοπό του. Για να βεβαιωθεί για την ενοχή του Κλαύδιου, προσκαλεί έναν θίασο περιπλανώμενων ηθοποιών να ανεβάσουν μια παράσταση που αναπαριστά τη δολοφονία του πατέρα του. Η αντίδραση του Κλαύδιου στα όσα συμβαίνουν, θα τον προδώσει και η εκδίκηση του Άμλετ θα είναι φοβερή, αλλά και αυτοκαταστροφική.
Η παράσταση «Μόνος με τον Άμλετ» παρακολουθεί την προσπάθεια του νεαρού πρίγκιπα να διανύσει την απόσταση από τη Σκέψη στην Πράξη. Συνειδητοποιώντας πως το σύστημα αξιών στο οποίο πίστευε και η επίπλαστη ευδαιμονία που απολάμβανε έχουν πεθάνει, ο Άμλετ πασχίζει να διατηρήσει την αξιοπρέπεια και τα ιδανικά του μέσα σε μια κοινωνία που ιδεολογικά καταρρέει.
Παράδοξο – ή και προφητικό – το πόσο αυτή η κοινωνία μοιάζει με τη δική μας, τέσσερις αιώνες μετά. Το ερώτημα δεν είναι πια «να ζει κανείς ή να μη ζει», αλλά «πώς να ζει»: Είναι προτιμότερο να ζει άπραγος ή να πεθαίνει πράττοντας;
Αυτό το ερώτημα διατρέχει την παράσταση και γίνεται η ραχοκοκαλιά της.
Ο Αιμίλιος Χειλάκης γίνεται Άμλετ, Οφηλία, Κλαύδιος, Γερτρούδη, Πολώνιος, Λαέρτης, Οράτιος, το Φάντασμα του βασιλιά –κρατώντας το θεατή σε εγρήγορση. Δίπλα του, ο Δημήτρης Καμαρωτός δημιουργεί επί σκηνής έναν ηχητικό κόσμο που λειτουργεί σαν εσωτερική φωνή, σαν αντίλαλος του τραγικού ήρωα. Με σκηνικά-κοστούμια της Αλεξίας Θεοδωράκη, κίνηση της Φαίδρας Νταϊόγλου και φωτισμούς του Νίκου Βλασόπουλου, το «Μόνος με τον Άμλετ» επιστρέφει στα απολύτως βασικά της θεατρικής πράξης — τη φωνή, το σώμα, τη μουσική και το φως.
Συντελεστές
Μετάφραση: Γιώργος Χειμωνάς
Σκηνοθεσία – Διασκευή: Μανώλης Δούνιας, Αιμίλιος Χειλάκης
Πρωτότυπη μουσική: Δημήτρης Καμαρωτός
Σκηνικά – Κοστούμια: Αλεξία Θεοδωράκη
Κίνηση: Φαίδρα Νταϊόγλου
Φωτισμοί: Νίκος Βλασόπουλος
Φωτογραφίες: Άρης Καμαρωτός
Designer: Μαρία Παναγιωτονάκου
Υπεύθυνη Δημοσίων Σχέσεων: Αναστασία Καμβύση
Υπεύθυνη Επικοινωνίας Περιοδείας: Ρίτα Σίσιου
Υπεύθυνη Περιοδείας: Μαρία Κουλούρη
Διαφήμιση-social media: Renegade Media, Βασίλης Ζαρκαδούλας
Παραγωγή: ARTIVITIES
Ώρα έναρξης : 9.30 μμ
Προπώληση εισιτηρίων: www.ticketservices.gr
